Linn-Jeanethe Kyed

Linn-Jeanethe Kyed (født 6. januar 1981) er en norsk dramatiker og manusforfatter fra Ulefoss, bosatt i Oslo.

Kyed har en bachelor i medier og kommunikasjon fra Høgskolen i Oslo (2003–2007) og utdannelse fra manuslinjen ved Den norske filmskolen 2007-2010.

Hun har blant annet skrevet manus til den norske kortfilmen Tuba Atlantic som vant Student Academy Awards i 2011 og ble nominert til Oscar for beste kortfilm ved Den 84. Oscar-utdelingen i 2012. Hun er skaperen og har skrevet manus til den norske TV-serien Rådebank som hadde premiere på NRK i mars 2020. For manuset til sesong to, vant hun Gullruten 2021 i klassen beste manus, tv-drama og var nominert i samme klasse for sesong tre under Gullruten 2022. Rådebank vant også Seriekritikerprisen for beste norske drama i 2021. For sitt arbeid med Rådebank ble hun nominert til årets medienavn 2021 av medienettstedet Kampanje og til årets navn av Nettavisen.

Arbeider 
 Rådebank, TV-serie (2020-2022)
 Heimebane, TV-serie (2018)
 Børning, spillefilm (2014)
 Sjøvett med Kruse Knallkul, holdningskampanje for Redningsselskapet (2014)
 Spesialenheten, episodeforfatter TV-serie (2011)
 Tuba Atlantic, kortfilm (2010)

Referanser

Eksterne lenker 
 
 
  Linn-Jeanethe Kyed hos Norske Dramatikeres Forbund
  «Kreativ reise til Oscar-nominasjonen», artikkel hos Norske Dramatikeres forbund
  «Norsk kortfilm favoritt til å vinne Oscar», Aftenposten 20. februar 2012

Personer fra Nome kommune
Norske manusforfattere
Norske dramatikere
Vinnere av Gullrutens fagpris